Peste 13.000 de români s-au infectat cu SARS-CoV-2, deși erau vaccinați cu prima doză.
13.416 români au făcut COVID-19, deși erau vaccinați cu prima doză. Acest număr reprezintă 0,69% din totalul persoanelor vaccinate cu prima doză. 1.859 de persoane s-au infectat după a doua doză.
Un număr de 13.416 români au făcut COVID-19 după administrarea primei doze de vaccin, ceea ce reprezintă 0,69% din totalul persoanelor vaccinate cu prima doză, de la debutul campaniei, a declarat, marți, președintele CNCAV, col.dr. Valeriu Gheorghiță.Valeriu Gheorghiță a spus că 13.416 persoane au avut test pozitiv pentru SARS-CoV-2 după administrarea primei doze de vaccin."De la debutul campaniei de vaccinare, din 27 decembrie 2020 până pe 28 martie 2021, un număr de 13.416 persoane au avut un test pozitiv de infecție cu SARS-CoV-2 după administrarea primei doze de vaccin, reprezentând 0,69% din numărul total al persoanelor vaccinate cu prima doză. Mediana timpului scurs de la administrarea primei doze și până la data confirmării a fost de circa 11 zile", a spus Gheorghiță.În ceea ce privește numărul persoanelor confirmate cu infecție cu SARS-CoV-2 după doza a doua, este vorba de 1.859 de persoane, reprezentând 0,19% din totalul persoanelor vaccinate cu a doua doză.